**REPUBLIKA HRVATSKA**

**ŽUPANIJA ZADARSKA**

**OŠ SV. FILIP I JAKOV**

***(ŠKOLSKI ODBOR)***

**KLASA:** 003-06/19-01/10

**URBROJ:** 2198-1-42-06-19-3

Sv. Filip i Jakov, 23. listopada 2019. godine

Na temelju stavka 12. članka 10. Zakona o pravu na pristup informacijama („Narodne Novine“, broj: 25/13, 85/15) objavljuje se:

**Obavijest o Zaključcima s 34. sjednice Školskog odbora OŠ Sv. Filip i Jakov**

Dana 22. listopada 2019. godine održana je 34. sjednica Školskog odbora OŠ Sv. Filip i Jakov. Nakon usvajanja Zapisnika s prethodne sjednice pristupilo se radu po dnevnom redu. Na dnevnom redu bile su sljedeće točke:

***D N E V N I R E D:***

1. *1. Prethodna suglasnost za zasnivanje radnog odnosa na neodređeno, nepuno radno vrijeme od 18 sati tjedno - razmatranje natječaja za radno mjestu učitelja/ice njemačkog jezika.*
2. *Ostalo*

Na 34. sjednici Školskog odbora zaključeno je sljedeće:

**Ad 1.**Ravnateljica izvijestila prisutne kako je dana 23. rujna objavljen natječaj za radno mjesto učitelja/ice njemačkog jezika na neodređeno, nepuno radno vrijeme od 18 sati tjedno. Na natječaj je pristiglo četrnaest pravovaljanih prijava. Devet kandidata je pristupilo pismenom testiranju održanom 14. listopada. Sedam ih je prešlo bodovni prag, pa su bili pozvani na usmeno testiranje koje se održalo 17. listopada. Usmenom testiranju je pristupilo šest kandidata. Kandidatkinja koja je osvojila najveći broj bodova bila je Antonela Štefulić, prof. Ravnateljica je zatražila od prisutnih članova Školskog odbora suglasnost za zasnivanje radnog odnosa. Predsjednik ŠO-a je dao prijedlog na glasanje. Jednoglasno je prihvaćen prijedlog da učiteljica Antonela Štefulić bude primljena na radno mjesto učiteljice njemačkog jezika.

**Ad 2.**

Zbog održavanja štrajka, zaostaje se s nastavom, pa će biti potrebne nadoknade, a jedna od mogućih je vjerojatno na Dan škole.

U petak, 24. listopada je Dan kolektivne sadnje drveća, u kojoj akciji Škola sudjeluje, pa će uz sadnice koje su već nabavljene, biti dopremljene i sadnice koje su osigurale „Hrvatske šume“.

Članovi su se interesirali za rad Vijeća roditelja zbog kritike rada Općine Sv. Filip i Jakov, te je bio prezentiran Zapisnik sa sjednice i dnevni red iz kojeg je bilo vidljivo da kritika upućenih Općini nije bilo.

**Tajnica Škole:**

Marija Markulić, mag.iur.